## **เที่ยวกรุงเทพ 17 วัดสวย จนโลกตะลึง**

เราจะพาทุกคนไปเที่ยววัดในกรุงเทพ ไหว้พระ 17 วัด นอกจากได้บุญได้กุศลกลับบ้านแล้ว ยังได้ดื่มด่ำกับบรรยากาศกับวัดสวยงามกลางกรุงเทพกันด้วย ทริปเที่ยวกรุงเทพครั้งนี้สายมูต้องห้ามพลาด ไหว้พระ 17 วัดเสริมสิริมงคล พร้อมเก็บรูปสวย ๆ กันได้เลย

### ****1. วัดพระศรีรัตนศาสดาราม หรือ วัดพระแก้ว****

วัดในกรุงเทพที่ประดิษฐานสิ่งศักดิ์สิทธิ์คู่บ้านคู่เมืองของคนไทย “พระแก้วมรกต หรือ พระพุทธมหามณีรัตนปฏิมากร” ซึ่งประดิษฐานอยู่ในพระอุโบสถ  
อย่าพลาดเข้าไปกราบไหว้สักการะและขอพรเพื่อเป็นสิริมงคลกับชีวิต หลังจากไหว้พระขอพรก็เดินชมจิตรกรรมฝาผนัง และความวิจิตรบรรจงของความปราณีตของสถาปัตยกรรมของไทย หรือเข้าชมพิพิธภัณฑ์สมัยแรกในการก่อตั้งวัด ​​​​​และของโบราณเอาความรู้ติดตัวกลับบ้าน เดินขยับไปด้านในอีกนิดจะพบกับพระบรมมหาราชวังผ่านพระที่นั่งจักรีมหาปราสาทที่แสนงดงามเหนือคำบรรยาย  
จุดเด่น : มีความสำคัญทางประวัติศาสตร์ เป็นสมบัติของชาติอันทรงคุณค่า สถาปัตยกรรมงดงาม  
ตำแหน่งที่ตั้ง: ถนนหน้าพระลาน แขวงพระบรมมหาราชวัง เขตพระนคร กรุงเทพฯ  
Google Map: <https://goo.gl/maps/3rsTHVXtrjVMafjW9>  
วันเวลาเปิดทำการ: เปิดทุกวัน เวลา 8.30 - 15.30 น.

### ****2. วัดพระเชตุพนวิมลมังคลาราม หรือ วัดโพธิ์****

ไปสักการะพระพุทธไสยาสน์ และไหว้พระวิหารสี่ทิศ ซึ่งได้มีพระพุทธรูปสำคัญจากสี่หัวเมืองใหญ่สมัยรัชกาลที่ 1  
นำมาประดิษฐานไว้ ทิศตะวันออกประดิษฐานพระพุทธมารวิชัย ทิศตะวันตก ประดิษฐานพระชินศรีมุนีนาถ ทิศเหนือประดิษฐานป่าลิไลย ทิศใต้ประดิษฐานพระชินราชวโรวาทธรรมจักร  
มาเที่ยววัดในกรุงเทพวัดนี้วัดเดียวเหมือนได้ไปไหว้พระสี่ภาครวมมาประดิษฐานวัดเดียวเลย และแถมให้อีกอย่างสำหรับใครปวดเมื่อย วัดโพธิ์ต้นตำรับนวดไทย ใครได้นวดรับรองหายเมื่อยเป็นปลิดทิ้งแน่นอน  
จุดเด่น: เป็นวัดเก่าแก่ที่มีความสำคัญและมีชื่อเสียงระดับโลก มีสิ่งศักดิ์สิทธิ์ให้สักการะเพื่อเป็นศิริมงคล  
ตำแหน่งที่ตั้ง: 2 ถนนสนามไชย แขวงพระบรมมหาราชวัง เขตพระนคร กรุงเทพฯ  
Google Map: [https://goo.gl/maps/nmwuVFWTvXpYGW3c6](https://goo.gl/maps/nmwuVFWTvXpYGW3c6%C2%A0)  
วันเวลาเปิดทำการ: เปิดทุกวัน 08.00 - 17.00 น.

### ****3. วัดอรุณราชวรารามราชวรมหาวิหาร หรือ วัดแจ้ง****

ข้ามแม่น้ำเจ้าพระยากับตำนานสงครามยักษ์วัดโพธิ์กับวัดอรุณ เรารู้จักกันดีว่า วัดแจ้ง แลนด์มาร์ควัดสวย ๆ ในกรุงเทพวัดหนึ่งของนักท่องเที่ยวชาวต่างชาติ  
มาแล้วต้องได้ขึ้นไปสักการะพระปรางค์วัดอรุณ สายฮิปสเตอร์ชอบไปถ่ายรูป เนื่องด้วยสีพาสเทลขององค์พระปรางค์ทำมาจากถ้วยชามเบญจรงค์และเปลือกหอย สวยโดดเด่นสะดุดตา สำคัญที่สุดอย่าลืมเข้าไปพระอุโบสถ ที่ประดิษฐานพระประธานชื่อว่า "พระพุทธธรรมมิศรราชโลกธาตุดิลก" เป็นพระพุทธรูปปางมารวิชัย ศิลปะสมัยรัตนโกสินทร์  
​​​​​​​ไหว้ขอพรท่านแล้วไปปล่อยนก ปล่อยปลา ก่อนเดินทางไปเที่ยววัดในกรุงเทพวัดต่อไปกันครับ  
จุดเด่น: เป็นวัดที่มีชื่อเสียง สถาปัตยกรรมโดดเด่น มีทัศนียภาพที่สวยงาม ถ่ายรูปสวยมาก  
ตำแหน่งที่ตั้ง: 34 ถนนอรุณอมรินทร์ แขวงวัดอรุณ เขตบางกอกใหญ่ กรุงเทพฯ  
Google Map: <https://goo.gl/maps/m1yH47rswRehmGYr5>  
วันเวลาเปิดทำการ: เปิดทุกวัน 08.00 – 18.00 น.

### ****4. วัดระฆังโฆสิตาราม หรือ วัดระฆัง****

วัดเก่าแก่อีกแห่งหนึ่งของกรุงเทพมหานคร ภายในอุโบสถเป็นที่ประดิษฐานของ “พระประธานยิ้มรับฟ้า” แสนอ่อนโยนและมีเมตตา ภายในวัดมีตำหนักจันทน์หรือหอพระไตรปิฎกเป็นสถาปัตยกรรมสร้างในสมัยกรุงธนบุรี เดิมเป็นที่ประทับของพระบาทสมเด็จพระพุทธยอดฟ้าจุฬาโลกมหาราช เมื่อครั้งดำรงพระยศเป็นพระราชวรินทร์ตำแหน่งเจ้ากรมพระตำรวจนอกขวา ในสมัยสมเด็จพระเจ้ากรุงธนบุรี อีกทั้งยังเคยเป็นที่ประทับของสมเด็จพุฒนาจารย์ (โต พรหมรังสี) มีรูปหล่อของสมเด็จท่านไว้ให้เราได้กราบไหว้ด้วย ​​​​​มีความเชื่อหนึ่งกล่าวไว้ว่า  
​​​​​​​“ไหว้พระวัดระฆัง มีคนนิยมชื่นชม มีชื่อเสียงโด่งดังตลอดทั้งปี” ​​​​ดังนั้น ใครอยากชื่อเสียงโด่งดังมีคนชื่นชมต้องห้ามพลาดครับ  
จุดเด่น : เป็นวัดที่มีประวัติอันยาวนานและมีความสำคัญทางประวัติศาสตร์ ภายในวัดมีสถาปัตยกรรมที่สวยงาม  
ตำแหน่งที่ตั้ง: 250 ถนนอรุณอมรินทร์ แขวงศิริราช เขตบางกอกน้อย กรุงเทพฯ  
Google Map: <https://goo.gl/maps/2eyuLvv5Hyivqen27>  
วันเวลาเปิดทำการ: เปิดทุกวัน 8.00 – 17.00 น.  
​​​​​​​

### ****5. วัดเบญจมบพิตรดุสิตวนาราม****

อีกหนึ่งวัดสวย ๆ ในกรุงเทพ วัดเบญจมบพิตรดุสิตวนาราม อีกชื่อเรียกว่า วัดหินอ่อน “Mable Temple” วัดบนเหรียญห้าบาทของคนไทย เป็นที่รู้จักดีของนักท่องเที่ยวชาวต่างชาติ สร้างด้วยสถาปัตยกรรมโบราณ มีความวิจิตรงดงามประดับด้วยหินอ่อนที่ดีที่สุดจากอิตาลี ภายในอุโบสถเป็นที่ประดิษฐานของพระพุทธชินราช จำลองมาจากจังหวัดพิษณุโลก  
​​​​​​​นอกจากจะได้ไปทำบุญเสริมศิริมงคลแล้ว ยังมีมุมถ่ายรูปสวย ๆ หลายจุดที่ไม่ควรลืมเก็บรูปถ่ายไว้เป็นที่ระลึก  
จุดเด่น: มีสถาปัตยกรรมไทยโบราณอันวิจิตรงดงาม ได้รับการยกย่องว่าเป็นวัดที่มีการวางแปลนแผนผังที่ดีที่สุดวัดหนึ่ง  
ตำแหน่งที่ตั้ง: 69 ถนนพระรามที่ 5 แขวงดุสิต เขตดุสิต กรุงเทพฯ  
Google Map: <https://goo.gl/maps/jFeYXwHzooMK7gB56>  
วันเวลาเปิดทำการ: เปิดทุกวัน 6.00 – 17.00 น.  
​​​​​​​